***«Құлақтан үнің кетпестей, Сыңғырла, соңғы қоңырау!»***

 **1-жүргізуші:** Армысыздар, құрметті ұстаздар мен оқушылар!

**2-жүргізуші:** Қайырлы күн, қадірлі ата-аналар мен қонақтар!

 **1-жүргізуші:** Өзіңменен өлшеусіз нарқым менің,

 Асқар тау, арқа тұтар алтын белім.

 Ұядан ұрпағыңды ұшырмаққа

 Қош келдің, айналайын, халқым менің!

 **2-жүргізуші:** Кеше ғана тұлымдары желбіреп, жүректері лүпілдеп, мектеп қабырғасын имене аттаған ұл-қыздарымыз ойы толып, бойы өсіп, алтын ұя мектебімен қоштасқалы отыр.

**1-жүргізуші:** Жас жүректің өмірлік құштары гүл,

 Бағбан ұстаз баулыған құстары бұл.

 Қоштасып бүгінгі күн ұясынан,

 Сол құстардың бір тобы ұшқалы тұр, - деп алтын ұя мектебінің табалдырығынан үлкен өмірге ұшқалы отырған мектеп бітіруші түлектерімізді құрметтеп ортаға шақырамыз. Қарсы алыңыздар!

 (Музыка әуенімен ортаға бітіруші түлектер шығады) Алдарыңызда 11 сынып оқушылары.

 Сынып жетекшісі Мухамедьярова Галия Ерсаиновна. Сыныпта 5 оқушы.

**Амангелді Назарбай** – экс ұланбасшысы, мектеп мақтанышы жан-жақты талантты өзімен бірге 1-сынып оқушылары Амангелдә Асанәлі мен Ерболат ұлы Елназарды ізбасар деп ала шықты

**Алимжанов Нұрлыхан** – мектебіміздің сал жігіті, аудандық «Тіл дарыны-2018» байқауының ІІІ орын иегері, республикалық қашықтық «Ұлттық интернет» олимпиадасының І орын иегері.

**Салимова Анель** – мектебіміздің сұлу бұрымды қызы, республикалық қашықтық «Ұлттық интернет» олимпиадасының І орын иегері. Республикалық «Яссауи» пәндік олимпиадасының қатысушысы.

**Ерғали Жарқын** – мектебіміздің сері жігіті, аудандық пәндер олимпиадасының «Физика» пәнінен ІІ орын иегері, ұлағатты ұстазымыз Курмангалиева Жібек Таласбаеваның ізбасары.

**Орал Нұрсұлтан** - мектебіміздің сымбатты жігіті, аудандық пәндер олипиадасының ІІІ орын иегері, Республикалық «Яссауи» пәндік олимпиадасының қатысушысы. Үздік

**2-жүргізуші:** Алдарыңызда 9 сынып оқушылары. Сынып жетекшісі Бейсембаева Алмагүл Орынбайқызы. Сыныпта 6 оқушы.

Аубакиров Наурызбай -

Бейсембі Сабина -

Гайсина Аяжан -

Орал Нұрай -

Төлеубаева Нұрай -

Хамитова Гаухар -

Мектебіміздің табалдырығын алғаш аттаған 1-сынып бүлдіршіндерін сынып жетекшісі Омарова Анар Қосмановнамен қарсы алыңыздар!

**1-жүргізуші:** *ҚР Мемлекеттік туы еңгізілсін*

 Батырлыққа уызынан жарыған

 Ер қазақты жалауынан таныған.

 Өзі батыр, өзі әнші халыққа

 Жарасады жігер берер әнұран.

 *Қазақстан Республикасының әнұраны орындалсын*.

**2-жүргізуші:** 2017-2018 оқу жылының аяқталу құрметіне арналған «Құлақтан үнің кетпестей, Сыңғырла, соңғы қоңырау» атты салтанатты жиынымызды ашық деп жариялаймыз.

 **1-жүргізуші:** Қазекем қонақ десе көсіледі,

 Мұндайда жай түйіні шешіледі.

 Ақ тілеулі ырыс қой қонақ деген

 Өзімен ала келер несібені. – демекші бүгінгі салтанатты жиынымыздың қадірлі қонақтарымен таныс болыңыздар:

1. *Ортақ селолық округінің әкімі Ергалиева Мархабия Кагобатовна*

2.

 3.

**2-жүргізуші:** Бүгінгі күн ардагер ұстаздарымыз да ортамызда:

1. *Мектебіміздің ұлағатты ұстазы Курмангалиева Жибек Таласбаевна*

*2. 11 сынып түлегі Орал Нұрсұлтанның әжесі – Үмітжан апа*

 3.

 **1-жүргізуші:** Биылғы соңғы қоңырау мерекесі тарихи оқиғаларға толы өткелі тұр:

**Бұл жыл - Қазақстан Республикасының баса қаласы Астана 20 жыл толуымен ерекшеленеді.**

**Бұл жыл – Ортақ орта мектебінің 43 жыл толуымен тұспа-тұс келіп отыр.**

**Бұл жыл – 1983 жылғы түлектердің 35 жыл толуына байланысты мектеп алаңына 200 түп қарағай отырғызылды. ,**

**Бұл жыл – Ортақ орта мектебінің түлегі Көкешов Медет Жамбырбайұлы арнайы жаңа жылға арнап 4 сыныпқа дейінгі оқушыларға сыйлық жасады сонымен қатар спорт киімдерін де сыйлады.**

**2-жүргізуші:** Ажырамай мектептен бір елі сіз,

 Жақсылыққа жаралған жүрегіңіз.

 Сөз берелік құрметпен өзіңізге,

 Шәкірттерге арналсын тілегіңіз, - дей отырып, соңғы қоңырау салтанатының алғашқы құттықтау сөзі мектеп басшысы Омарова Анар Қосмановнаға беріледі.

**2-жүргізуші: Бүгінгі күн – алтын ұя мектебін бітіріп, қияға қанат қағатын жас түлектер үшін ең бір қымбат, ең бір қимас, ең бір ұмытылмас жүрек тебірентерлік сәт! Осы сәтті пайдаланып, бітіруші түлектерімізге оқу ісі меңгерушісінің оқу жетістіктерін бағалай келе қорытынды сөз кезегі беріледі (Музыка әуенімен сыйлықтар, дипломдар табыс етіледі.)**

**1-жүргізуші:** Арман ойлар жеткізбеген аңсаған,

 Қайрат-күшін қажыта алмас қарсы ағын.

 Өмір теңіз толқындарын көргенде

 Асыл аға тілегіңді аңсармын, - демекші бүгінгі салтанатты жиынымыздың құрметті қонақтарына сөз береміз:

1.

 2.

3.

 **2-жүргізуші:** Арман Дүйсеновтің әні: «Ұстазым » Орындайтын: Кабир Әсем

**1-жүргізуші:** Абзал жандар биік тұлға байсалды,

 Құшақ жайып төл мерекең қарсы алды.

 Түлектерге жарқын тілек білдіріп,

 Құттықтайды бүлдіршіндер баршаңды, - деп, құттықтау кезегі бастауыш түлектеріне беріледі.

**2-жүргізуші:** Жақсы шәкірт азамат атанады,

 Халқынан ата-анадан бата алады.

 Ұрпағына айтсын деп ақ тілегін,

 Ортаға шақырайық ата-ананы.

 Сөз кезегі құрметті де қадірлі ата-аналарымыз атынан апайға беріледі.

**1-жүргізуші:** Әлі есімде әліппені ашқаным

 Есіміңді есте мәнгі сақтадым

 Жүрегіме нұрын құйған жылылық

 Көрген емес ешқашанда суынып –деп, түлектердің алғашқы ұстаздары Салимова Майра Жолаевна мен Омарова Анар Қосмановнаға сөз кезегі беріледі.

 **2-жүргізуші:** Жиынымыз өтіп жатыр салтанатты,

 Төгілген күн нұрының шапағаты

 Мың бұралып бишілер би билейді,

 Халайық қол соғыңыз мархаббатты, - демекші, мектебіміздің биші қыздарының орындауындағы «Қазақ биін» қабыл алыңыздар!

 **1-жүргізуші:** Ұрпақсыз шәкірттерге бақ келген бе?

 Бапкерсіз тұлпарларға бап келген бе?

 Он бір жыл сыныбы үшін жанын салған,

 Сөз кезегі - жетекші бапкерлерде деп, келесі сөз кезегі ұлағатты ұстаз, түлектердің сынып жетекшісі Мухамедьярова Галия Ерсаинқызы мен Бейсембаева Алмагүл Орынбайқызына беріледі.

 **2-жүргізуші:** Бүгінгі күн – алтын ұя мектебін бітіріп, қияға қанат қағатын жас түлектер үшін ең бір қымбат, ең бір қимас, ең бір ұмытылмас жүрек тебірентерлік сәт! Осы сәтті пайдаланып, бітіруші түлектерімізге оқу ісі меңгерушісінің оқу жетістіктерін бағалай келе қорытынды сөз кезегі беріледі (Музыка әуенімен сыйлықтар, дипломдар табыс етіледі.)

**1-жүргізуші:** Мектеп маңы толыпты жарасымға,

 Ізгілік те, мейірім бәрі осында.

 Өмірге қанат қақты жас өрендер,

 Асыл арман гүл атып санасында– деп жүректері лүпіл қаққан,қимастық пен қуаныш,аңсау мен арман сезімдері араласқан,осынау сәтте шәкірттік сәттің соңғы,өмір жолының алғашқы қадамында тұрған жас түлек,ендігі сөзді сендерге береміз.

(11-сыныптардың мерекелік бағдарламасы:

1. 11 оқушыларның - құттықтау сөздері;
2. Ән «Ұстаздарға»-Ибраев Аңсар;
3. Арнау - Хаппар Даражат;
4. Қоштасу вальсі - түлектер)

 **2-жүргізуші:** Алдарыңнан арман жолы ашылады.

 Түлектерге бақыт гүлі шашылады.

 Қимастықпен 11-дің алтын кілтін

 Ізін басар сыныпқа тапсырады, - деп, білімнің алтын кілтін бітіруші түлек, мектебіміздің үздік оқушысы, мақтанышымыз Амангелді Назарбай 9-сынып оқушысы, оқу озаты Бейсембі Сабинаға тапсырады. (Музыка әуенімен)

**1-жүргізуші:** Соңғы қоңырау.

 Қымбатты мектеп бітіруші түлектер!

 Алғаш қолыңа гүл шоғын алып, мектеп табалдырығын аттағаннан бері 20 мыңнан аса қоңырау үнін естідіңдер.Ал бүгінгі қоңырау үні ерекше. Ол мектеппен қоштасар соңғы қоңырау. Ол балалық шақтың өмір белесіне асыратын қоңырау.

 Гүлдерге толы омырау,

 Өмірде жоқ қой тоқырау.

 Қимастық сезім оятып,

 Соғылсын соңғы қоңырау.

**2-жүргізуші:** Соңғы қоңырау соғу салтанаты 11 сынып оқушылары Ерғали Жарқын мен Күлиза Ақжарқынға тапсырылады. */Қоңырау соғылады, дүр - дүрс соққан жүрек лүпілі естіліп тұрады*/

 **1-жүргізуші:** Көгершіндей самғаңдар, түлектерім,

 Орындалсын өмірде тілектерің.

 Үнімен соңғы естіген қоңыраудың.

 Дірілдеді - ау ерекше жүректерің.

**2-Жүргізуші:** Бұл соңғы қоңырау үні... Балалықпен қоштасу, үлкен өмірмен қауышу үні.

Өмірде ілбіп, тек көшпей,

 Жүретін сергек жол мынау.

 Құлақтан үнің кетпестей,

 Сыңғырла, соңғы қоңырау, Сыңғырла, соңғы қоңырау! – деп мектеп түлектерін жаңа өмір баспалдағына шығарып саламыз.

1-жүргізуші: Қоштасады алтын ұя мектебің

 Маңдайыңнан сипап өтер көкте күн.

 «Сәт - сапар» деп қол бұлғаймыз бәріміз

 Тілейміз біз армандарға жеткенін - дей келе, Ұлттық біріңғай тестті табысты тапсыруларыңызға тілектеспіз. Жаңа өмірлеріңізге ақ жол, сәт сапар тілейміз!

1-жүргізуші: Осымен 2017-2018 оқу жылының салтанатты соңғы қоңырау жиынын жабық деп жариялай отырып, жазғы демалысты жақсы өткізіп, келесі оқу жылында амандықпен жолыққанша сау-саламатта болыңыздар.

«Ұстазым».

1. Ғалым да, шахтер де бас иетін,

Ұстазым бар сенің қасиетің.

Білім берген, ой берген, ақыл берген,

Көз алдымнан кетпейді асыл бейнең.

**Қ-сы.**

Ұстазым ақылшы дос

Ой арманым,

Арналсын саған осы,

Аяулы әнім.

1. Өзіңмен оянған үміт арман,

Ұстазым бір сені ұмыт алман.

Үйретем деп, өмірдің парасатын,

Ағарды ғой мен үшін қара шашың.

**Қ-сы.**

Ұстазым ақылшы дос

Ой арманым,

Арналсын саған осы,

Аяулы әнім.